《次韵酬郝润甫二首》
元代·方回

与君山泽两臞仙，浪走尘埃汩市廛。
老貌相逢今又别，余生更市不如前。
孰追赤制春秋笔，稍悟黄庭内外篇。
俯仰此心了无愧，冷看举世售栀鞭。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。